[pic] | EIROPAS KOPIENU KOMISIJA | Briselē, 20.1.2006 SEC(2006) 62 galīgā redakcija Projekts EEZ APVIENOTĀS KOMITEJAS LĒMUMAM ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām - Kopienas kopējās nostājas projekts - (iesniegusi Komisija) PASKAIDROJUMA RAKSTS 1. EEZ līguma 31. protokolā ir iekļauti konkrēti noteikumi par Kopienas un EEZ EBTA valstu sadarbību ārpus četrām pamatbrīvībām. 2. Pievienotā EEZ Apvienotās komitejas lēmuma projekta (attiecībā uz Eiropas Parlamenta un Padomes 2005. gada 7. septembra Lēmumu Nr. 1554/2005/EK) mērķis ir grozīt 31. protokolu, lai paplašinātu sadarbību sociālās politikas jomā. Piemērojot no 2006. gada 1. janvāra, ar to groza Padomes Lēmumu 2001/51/EK, ar ko izveido programmu, kura attiecas uz Kopienas pamatstratēģiju dzimumu līdztiesības jomā (2001–2005), un kurš jau ir iekļauts līgumā. 3. Padomes Regulas (EK) Nr. 2894/94 par EEZ līguma īstenošanas kārtību 1. panta 3. punkta b) apakšpunktā paredzēts, ka Padome pēc Komisijas priekšlikuma pieņem Kopienas nostāju par šā veida lēmumiem. 4. EEZ Apvienotās komitejas lēmuma projekts ir iesniegts apstiprināšanai Padomē, pēc kā Komisija Kopienas nostāju pēc iespējas drīz iesniegs EEZ Apvienotajai komitejai. Projekts EEZ APVIENOTĀS KOMITEJAS LĒMUMAM ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk tekstā – „līgums”, un jo īpaši tā 86. un 98. pantu, tā kā: (1) Līguma 31. protokols tika grozīts ar EEZ Apvienotās komitejas … Lēmumu Nr. …/…[1]. (2) Padomes Lēmumu 2001/51/EK, ar ko izveido programmu, kura attiecas uz Kopienas pamatstratēģiju dzimumu līdztiesības jomā (2001–2005)[2], iekļāva ar EEZ Apvienotās komitejas 2001. gada 19. jūnija Lēmumu Nr. 88/2001[3]. (3) Ir lietderīgi paplašināt līgumslēdzēju pušu sadarbību, lai iekļautu Eiropas Parlamenta un Padomes 2005. gada 7. septembra Lēmumu Nr. 1554/2005/EK, ar kuru groza Padomes Lēmumu 2001/51/EK, ar ko izveido programmu, kura attiecas uz Kopienas pamatstratēģiju dzimumu līdztiesības jomā, un Lēmumu Nr. 848/2004/EK, ar ko izveido Kopienas rīcības programmu, lai atbalstītu organizācijas, kas Eiropas līmenī darbojas vīriešu un sieviešu līdztiesības jomā[4]. (4) Lai šo paplašināto sadarbību varētu sākt no 2006. gada 1. janvāra, jāgroza līguma 31. protokols. (5) Lēmuma Nr. 1554/2005/EK iekļaušana līguma 31. protokolā ir nozīmīga tikai attiecībā pret Padomes Lēmumu 2001/51/EK, IR PIEŅĒMUSI ŠO LĒMUMU. 1. pants Līguma 31. protokola 5. panta 8. punkta ceturtajam ievilkumam (Padomes Lēmums 2001/51/EK) pievieno šādu tekstu: „, kas grozīts ar: - 32005 D 1554 : Eiropas Parlamenta un Padomes 2005. gada 7. septembra Lēmumu Nr. 1554/2005/EK (OV L 255, 30.9.2009., 9. lpp.).” 2. pants Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar līguma 103. panta 1. punktu*. To piemēro no 2006. gada 1. janvāra. 3. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē […] EEZ Apvienotās komitejas vārdā — priekšsēdētājs EEZ Apvienotās komitejas sekretāri [1] OV L … [2] OV L 17, 19.1.2001., 22. lpp. [3] OV L 238, 6.9.2001., 43. lpp. [4] OV L 255, 30.9.2005., 9. lpp. * [Norādītas konstitucionālas prasības.][Konstitucionālas prasības nav norādītas.]